[{"text_idx": "#000001", "text": "Mae cwpan her Penfro \u2013 Myrddin yn gystadleuaeth flynyddol rhwng buddugwyr cystadlaethau pe\u0302l droed Ysgolion Sul a chlybiau Cristnogol sir Benfro a drefnir gan bwyllgor Yr Egin Gwyrdd, ac Ysgolion Sul a chlybiau Cristnogol sir Gaerfyrddin a drefnir gan M.I.C. Eleni, y timoedd o sir Gaerfyrddin oedd gartref a chynhaliwyd y gemau yng Nghanolfan Hamdden Caerfyrddin. Yn cynrychioli sir Benfro yn yr oed cynradd oedd ti\u0302m cylch Carn Ingli, ac yn cynrychioli sir Ga\u0302r oedd ti\u0302m a ffurfiwyd ar y cyd rhwng Capel Newydd Llanddarog a Providence, Llangadog. Cymerodd y ti\u0302m cartref afael yn y chwarae o\u2019r dechrau gan sgorio goliau cynnar cyn mynd ymlaen i ennill yn gyffyrddus o 8-1."}, {"text_idx": "#000002", "text": "Yn syth ar o\u0302l y gystadleuaeth gynradd daeth y bechgyn hy\u0302n i\u2019r maes. Yn cynrychioli sir Benfro oedd ti\u0302m eglwys Casblaidd ac yn cynrychioli sir Gaerfyrddin oedd ti\u0302m a ffurfiwyd ar y cyd rhwng Tabernacl Hendy Gwyn Ar Daf a Bethlehem, Pwll Trap. Fel y disgwyl, cafwyd cystadleuaeth frwd gyda\u2019r ti\u0302m o sir Ga\u0302r yn mynd ar y blaen yn gynnar gan sgorio 3 go\u0302l cyn i di\u0302m Casblaidd i daro no\u0302l i wneud y sgo\u0302r yn 3-1. Ond cyn hir fe aeth y ti\u0302m cartref ymhellach ar y blaen gan ennill y ge\u0302m o 5-1. Dyma\u2019r ail dro yn olynol i di\u0302m Tabernacl, Hendy gwyn a Bethlehem, Pwll Trap i ennill y gystadleuaeth hon."}]